cyanic-selkie/wikianc huggingface dataset:
গ্নোম বক্সেস
গ্নোম বক্সেস (GNOME Boxes) দূরবর্তী বা ভার্চুয়াল সিস্টেমে প্রবেশের উদ্দেশ্যে নির্মিত গ্নোম ডেস্কটপ এনভায়রনমেন্ট বা গ্নোম গ্রুপের একটি অ্যাপলিকেশন সফটওয়্যার। বক্সেস কিউইএমইউ, কেভিএম এবং লিবভার্ট ভার্চুয়ালকরণ প্রযুক্তি ব্যবহার করে।
কিছু হার্ডওয়ার এসিস্টেড ভার্চুয়ালাইজেশন যেমন ইন্টেল ভিটি-এক্স সমর্থনের জন্য এর নির্দিষ্ট সিপিইউর প্রয়োজন হয়।
ইতিহাস এবং কার্যাবলী
ডিসেম্বর ২০১১ সালে গ্নোম বক্সেস গ্নোম ৩.৩ (৩.৪ এর উন্নয়ন শাখায়) একটি বেটা সফটওয়্যার হিশেবে প্রথম আসে, এবং গ্নোম ৩.৪ এ একটি প্রদর্শন মুক্তি হিশেবে আসে। প্রাথমিকভাবে গ্নোম বক্সেস একটি ভার্চুয়াল মেশিন ব্যবস্থাপক ও দূরবর্তী ডেস্কটপ ক্লায়েন্ট, যেটি লিবভার্ট, লিবভার্ট-জিলিব এবং লিবওএসইনফোর মত প্রযুক্তি ব্যবহার করে। অই কম্পিউটারে তৈরীকৃত ভার্চুয়াল মেশিন ছাড়াও, অন্য কম্পিউটারের ভার্চুয়াল মেশিন দেখা যায় এ প্রযুক্তির কারণে।  একটা প্রমাণ ডিস্ক ইমেজ ফাইল, যেমন আইএসও ইমেজ থেকে বক্সেস খুব সহজেই লোকাল ভার্চুয়াল মেশিন তৈরী করতে সক্ষম হয়।
লোকবল
জিশান আলী, আলেকজান্ডার লারসন, ও মার্ক-আন্দ্রে লরে নামক তিন ব্যক্তি মূলত বক্সেস উন্নয়ন করেন। বর্তমানে জিশান আলী এর নিয়ন্ত্রণে আছেন।
টি. এ. ইলুমালাই
'''টি. এ. ইলুমালাই''' ভারতের তামিলনাড়ুর একজন রাজনীতিবিদ। তিনি ২০১৬ সালের তামিলনাড়ু বিধানসভা নির্বাচনে পুনামল্লি আসন থেকে সর্বভারতীয় আন্না দ্রাবিড় মুনত্রা কাজগম রাজনৈতিক দলের সদস্য হিসাবে ষোড়শ তামিলনাড়ু বিধানসভায় নির্বাচিত হয়েছিলেন।
হিন্দুস্তান হামারা (১৯৫০-এর চলচ্চিত্র)
হিন্দুস্তান হামারা পল জিলস পরিচালিত এবং দেব আনন্দ অভিনীত ১৯৫০ সালের একটি বলিউড চলচ্চিত্র।
কর্পূর গাছ
বিবরণ
কর্পূর একটি সপুষ্পক উদ্ভিদ যা লম্বা হতে পারে। এশিয়ায় এটি ঔষধি গাছ হিসাবেও ব্যবহার কারা হয়।
বিস্তৃতি
এই গাছ দেখা যায় অস্ট্রেলিয়া, চীন, জাপান, কোরিয়া, তাইওয়ান, ভিয়েতনামসহ এশিয়ার বিভিন্ন দেশে।
পুণ্যের প্রচার ও পাপাচার প্রতিরোধ কমিটি (সৌদি আরব)
পূণ্যের প্রচার ও পাপাচার প্রতিরোধ কমিটি ( هيئة الأمر بالمعروف والنهي عن المنكر  hay'a al-amor bil-ma'ruf wan-Nahi'an al-monkar, সংক্ষেপে CPVPV এবং কথ্য বলা hai'a বা (কমিটি), এবং মুতাওয়া, মুতাউইন ও অন্যান্য অনুরূপ নামে ইংরেজি ভাষার উৎস থেকে অনুবাদ করা হয়), হলো সৌদি সরকার কর্তৃপক্ষ হিবাহের ইসলাম ধর্মীয় মতবাদ বাস্তবায়নের জন্য সমাজ সংস্কারমূলক একটি কমিটি।
নাম
ইংরেজিতে কমিটির নাম "কমিটি ফর দ্য প্রোপাগেশন অফ ভার্চু অ্যান্ড দ্য এলিমিনেশন অফ সিন হিসাবেও অনুবাদ করা হয়। সংক্ষেপে CAVES। তারা কথোপকথনে হাইয়া নামে পরিচিত (আক্ষরিক অর্থে "কমিটি", এছাড়াও হাইয়া বা হায়া )।একাডেমিক সূত্রে, কমিটির কর্মকর্তা বা স্বেচ্ছাসেবকদেরকে মুতাউউইউন ( متطوعون সহ মূল ṭawa-ʿ থেকে উদ্ভূত। যার অর্থ আনুগত্য করা বা স্বেচ্ছাসেবকমূলক কাজ করা), muṭawwiʿ ( مطوع , যিনি বাধ্যতামূলক বাধ্য করেন), এবং মুতাউয়া (কোন আক্ষরিক অনুবাদ দেওয়া হয়নি)। এই শব্দগুলো ব্যুৎপত্তিগত অর্থের সাথে সম্পর্কিত। কুরআনের দিক থেকে মুতাউওয়াইয়া পদ  এবং mutaṭawwi'a (যারা সঞ্চালন উদ্ভূত নফল ভক্তি ক্রিয়াকলাপ)। ইংরেজি ভাষায় মুতাওয়া এবং মুতাউইন'' নাম বা বিশেষ্য পদ ব্যবহার করে।
ইতিহাস, গঠন, ভূমিকা
কমিটির যৌক্তিকতা হিসবার বা ধ্রুপদী ইসলামিক মতবাদের উপর ভিত্তি করে তৈরি করা হয়। এটি কুরআনের নির্দেশ ভালো কাজ করার নির্দেশ এবং অন্যায় কাজ থেকে নিষেধ করার সাথে জড়িত। নৈতিক শুদ্ধি প্রচার করা। অন্য মুসলমান যখন অন্যায় কাজ করে তখন হস্তক্ষেপ করা মুসলমানদের কর্তব্যকে বোঝায়। প্রাক-আধুনিক ইসলামী ইতিহাসে এর আইনী বাস্তবায়ন মুহতাসিব (মার্কেট ইন্সপেক্টর) নামে একজন ঐতিহ্যবাহী ইসলামিক সরকারি কর্মকর্তার কাছে ন্যস্ত করা হয়েছিল। যার বিরুদ্ধে জালিয়াতি, জনশৃঙ্খলার বিঘ্ন ঘটানো এবং পাবলিক নৈতিকতার বিরুদ্ধে লঙ্ঘনের অভিযোগ আনা হয়েছিল। আধুনিক যুগে আরবসহ মুসলিম বিশ্বের সর্বত্র এই অফিসটি অদৃশ্য হয়ে যায়। তবে এটি প্রথম সৌদিরাষ্ট্র (১৭৪৫-১৮১৮) দ্বারা পুনরুজ্জীবিত হয়েছিল এবং দ্বিতীয় (১৮২৩-৮৭) সালের মধ্যে এর গুরুত্বের কারণে এটি একটি ভূমিকা পালন করতে থাকে। যা ওহাবী মতবাদ প্রচার করে।
১৮০৩ সালে হিজাজ বিজয়ের পর একজন ইতিহাসবিদ শরিয়া কার্যকরকারীদের দ্বারা বাজেয়াপ্ত তামাকের পাইপ এবং তারযুক্ত যন্ত্র থেকে তৈরি আগুনের রেকর্ড করে (মালিকদের একটি তালিকা তৈরি করার পরে)।
ইউএস লাইব্রেরি অফ কংগ্রেস কান্ট্রি স্টাডিজ অনুসারে, মুতাউইন
১৬৪২
১৬৪২ গ্রেগরীয় বর্ষপঞ্জির একটি সাধারণ বছর।
ফিলিপে লুইস
ফিলিপে লুইস কাসমিরস্কি (জন্ম: ৯ আগস্ট ১৯৮৫), সাধারণত ফিলিপে লুইস নামে পরিচিত, হলেন একজন ব্রাজিলীয় পেশাদার ফুটবলার, যিনি স্পেনীয় লা লিগা ক্লাব আতলেতিকো মাদ্রিদ এবং ব্রাজিল জাতীয় দলের হয়ে একজন রক্ষণভাগের খেলোয়াড় হিসেবে খেলেন।
ফিলিপে লুইস তার কৌশলগত সচেতনতার জন্য অধিক পরিচিত লাভ করেছেন। তিনি তার পেশাদার ক্যারিয়ারের অধিকাংশ সময় স্পেনে অতিবাহিত করেছেন। তিনি স্পেনে তার পেশাদার ক্যারিয়ার শুরু করেন দেপোর্তিবো লা করুনিয়ার হয়ে খেলার মাধ্যমে, যেখানে তিনি ৪ মৌসুম অতিবাহিত করেন। ২০১০ সালে, তিনি আরেক স্পেনীয় ক্লাব আতলেতিকো মাদ্রিদে যোগদান করেন, যেখানে তিনি বেশ কয়েকটি ট্রফি জয়লাভ করেন যার মধ্যে ২০১৩–১৪ মৌসুমের লা লিগা ট্রফি অন্যতম। ২০১৪ সালের জুলাই মাসে, তিনি প্রিমিয়ার লিগ ক্লাব চেলসি ফুটবল ক্লাবে ১৫.৮ মিলিয়ন ইউরোর বিনিময়ে যোগদান করেন। তিনি চেলসিকে প্রিমিয়ার লিগ এবং ইএফএল কাপ জয়লাভ করতে সাহায্য করেন। এক মৌসুম চেলসিতে খেলার পর, তিনি পুনরায় আতলেতিকো মাদ্রিদে ফিরে আসেন।
১৬৪৩
১৬৪৩ গ্রেগরীয় বর্ষপঞ্জির একটি সাধারণ বছর।
ফিলিপে লুইস
সম্মাননা
আতলেতিকো মাদ্রিদ
চেলসি
ব্রাজিল অনূর্ধ্ব-২০
ব্রাজিল
ব্যক্তিগত
দেশি ফুরুস
দেশি ফুরুস (বৈজ্ঞানিক নাম:Lagerstroemia indica) (Crepe myrtle) হচ্ছে লাগের্স্ট্রমিয়া গণের একটি প্রজাতি। এরা গুল্মজাতীয় উদ্ভিদ। সৌন্দর্যের দিক দিয়ে এটি খুব অনন্য। সম্ভবত চিনের প্রজাতি। প্রায় চার মিটার পর্যন্ত উঁচু হতে পারে। এরা শক্ত, ডালপালা ভরা পত্রমোচি গাছ। কাণ্ড বাদামি মসৃণ। পাতার পত্রবিন্যাস একান্তর বা ঘূণির্ত তিনটি পাতা থাকে, ডিম্বাকার, ৩.৫-৬ সেমি লম্বা, মসৃণ। বর্ষায় ডালের আগায় ছোট ছোট ফুলের খুব বড় থোকা, ১৫-২০ সেমি লম্বা শাখায়িত। নানা রঙের ফুল হয়, সাদা, গোলাপি, লাল, বেগুনি। ফুল ৩ সেমি চওড়া, পাপড়ি ৬, কূঁকড়ান। কলম ও শিকড় থেকে গজানো চারায় চাষ। বসন্তে ছেঁটে দিলে নতুন ডালে প্রচুর ফুল হয়।
২ (সংখ্যা)
২ (দুই) একটি অঙ্ক, সংখ্যা এবং হরফ। এটি ১ এবং ৩ এর মধ্যবর্তী স্বাভাবিক সংখ্যা। মৌলিক সংখ্যাগুলোর মধ্যে ক্ষুদ্রতম সংখ্যা হল ২। কোনো কোনো সংস্কৃতিতে এ সংখ্যাটির ধর্মীয় ও আধ্যাত্মিক তাৎপর্য রয়েছে।
গণিতে ২
কোনো পূর্ণ সংখ্যা যদি ২ দ্বারা বিভাজ্য হয় তবে তাকে জোড় সংখ্যা বলা হয়। পূর্ণ সংখ্যাগুলো যদি কোনো জোড় সংখ্যা ভিত্তিক সংখ্যাপদ্ধতিতে (যেমন: দশমিক, ষোড়শিক ইত্যাদি) লেখা হয় তবে শুধুমাত্র সংখ্যার শেষ অঙ্কটি দেখেই সংখ্যাটি ২ দ্বারা বিভাজ্য কিনা তা বোঝা যায়। শেষ অঙ্কটি জোড় হলে সংখ্যাটি ২ দ্বারা বিভাজ্য (অর্থাৎ জোড় সংখ্যা), আর শেষ অঙ্কটি বিজোড় হলে সংখ্যাটি বিজোড় সংখ্যা। দশমিক পদ্ধতিতে ২-এর গুণিতকগুলো সবসময় ০, ২, ৪, ৬ বা ৮ দিয়ে শেষ হয়।
২ হচ্ছে ক্ষুদ্রতম মৌলিক সংখ্যা এবং একমাত্র জোড় মৌলিক সংখ্যা (এ কারণে একে ব্যতিক্রমী মৌলিক সংখ্যা বলা হয়)। আবার ২-এর পরবর্তী সংখ্যা ৩-ও মৌলিক। পরপর দুটি সংখ্যা মৌলিক হওয়ার এটিই একমাত্র ঘটনা। ২ হচ্ছে প্রথম সোফিয়ে গার্মেইন মৌলিক, প্রথম ফ্যাক্টোরিয়াল মৌলিক, প্রথম লুকাস মৌলিক এবং প্রথম রামানুজান মৌলিক।
২ হল তৃতীয় (বা চতুর্থ) ফিবোনাচ্চি সংখ্যা।
চট্টগ্রাম বিশ্ববিদ্যালয় রেলওয়ে স্টেশন
চট্টগ্রাম বিশ্ববিদ্যালয় রেলওয়ে স্টেশন বাংলাদেশের চট্টগ্রামে অবস্থিত একক প্লাটফর্ম বিশিষ্ট দেশের একমাত্র বিশ্ববিদ্যালয় রেলওয়ে স্টেশন।
অবস্থান
চট্টগ্রাম বিশ্ববিদ্যালয় রেলওয়ে স্টেশন চট্টগ্রাম জেলার হাটহাজারী উপজেলায় চট্টগ্রাম বিশ্ববিদ্যালয় সড়কের পাশে অবস্থিত।
বর্ণনা
এই স্টেশনে চট্টগ্রাম বিশ্ববিদ্যালয়ের শিক্ষার্থীদের যাতায়াতের জন্য ১০টি বগি বিশিষ্ট দুইটি শাটল ট্রেনের ব্যবস্থা রয়েছে। ট্রেনগুলো চট্টগ্রাম রেলওয়ে স্টেশন থেকে চট্টগ্রাম বিশ্ববিদ্যালয় রেলওয়ে স্টেশন এবং সেখান থেকে চট্টগ্রাম রেলওয়ে স্টেশন পর্যন্ত নির্ধারিত সময়সূচী অনুযায়ী যাতায়াত করে।
শাটল ট্রেনের সময়সূচী
জানুয়ারি ২০১৭ সালে হালনাগাদকৃত।
নীরজ কুমার সিং
নায়েক নীরজ কুমার সিং, এসি ছিলেন ভারতীয় সেনাবাহিনীর একজন সৈনিক, যিনি ২৬ জানুয়ারী ২০১৫-এ দেশের সর্বোচ্চ শান্তিকালীন বীরত্বের পুরস্কার অশোক চক্র দ্বারা মরণোত্তর ভূষিত হয়়েছিলেন। তিনি রাজপুতানা রাইফেলস- এর ১৩ তম ব্যাটালিয়নে তালিকাভুক্ত ছিলেন এবং যখন অপারেশনে শহীদ হন তখন তিনি রাষ্ট্রীয় রাইফেলসের ৫৭ তম ব্যাটালিয়নে কর্মরত ছিলেন।
জীবনের প্রথমার্ধ
নায়েক নীরজ কুমার সিং উত্তর প্রদেশের বুলান্দশহর জেলার দেবরালা গ্রামের বাসিন্দা। তিনি ছিলেন শ্রী ওমবীর সিং এবং শ্রীমতী রাজসের পুত্র। তাঁর বাবা কৃষক ছিলেন। তাঁর আরও তিন ভাইবোন ছিল।
সামরিক ক্যারিয়ার
নীরজ কুমার সিং ভারতীয় সেনাবাহিনীতে রাজপুতনা রাইফেলসের ১৩ তম ব্যাটালিয়নে তালিকাভুক্ত হয়েছিলেন। তাঁর রেজিমেন্টে দায়িত্ব পালন করার পরে সন্ত্রাসবিরোধী অভিযানের জন্য তিনি রাষ্ট্রীয় রাইফেলসের ৫৭ তম ব্যাটালিয়নে দায়িত্বপ্রাপ্ত হয়েছিলেন।
অশোক চক্র পুরস্কার প্রাপ্ত
ডান|থাম্ব| নীরজ কুমার সিং এর স্ত্রী রাষ্ট্রপতি প্রণব মুখোপাধ্যায়ের কাছ থেকে ২৬ জানুয়ারী ২০১৫ সালে অশোক চক্র গ্রহণ করেছিলেন।
ব্যক্তিগত জীবন
তিনি তাঁর সামরিক জীবনকে পছন্দ করতেন। এমনকি তিনি চেয়েছিলেন যে তাঁর দুই পুত্র কুনাল এবং লাভপিতাও সেনা কর্মকর্তা হতে পারেন। নায়েক নীরজ কুমার তাঁর বাবা-মা, স্ত্রী পরমেশ্বরী এবং দুই ছেলে, কুনাল ও লাভপিতাকে রেখে গেছেন।
লীলা পুনাওয়ালা
লীলা ফিরোজ পুনাওয়ালা (জন্ম ১৬ই সেপ্টেম্বর ১৯৪৪) একজন ভারতীয় শিল্পপতি, বিশ্বপ্রেমিক, মানবতাবাদী এবং লীলা পুনাওয়ালা ফাউন্ডেশনের প্রতিষ্ঠাতা, যেটি একটি বেসরকারী সংস্থা এবং ভারতে উচ্চাকাঙ্ক্ষী মেয়েদের মধ্যে পেশাদারী শিক্ষা প্রসারের জন্য বৃত্তি এবং নির্দেশনা প্রদান করে। তিনি মেকানিক্যাল ইঞ্জিনিয়ারিং এ পেশাদার ডিগ্রি অর্জনকারী দ্বিতীয় ভারতীয় মহিলা এবং আলফা লাভাল ভারত এবং টেট্রা প্যাক ভারতের প্রাক্তন সভাপতি। তিনি, ১৯৮৯ সালে, ভারত সরকার দ্বারা চতুর্থ সর্বোচ্চ বেসামরিক পুরস্কার পদ্মশ্রীতে ভূষিত হয়েছেন এবং ২০০৩ সালে, সুইডেনের রাজা কার্ল ষোড়শ গুস্তাফ দ্বারা অর্ডার অফ দ্য পোলার স্টার পুরস্কারে ভূষিত হয়েছেন।
জীবনী
লীলা পুনাওয়ালা, বিবাহপূর্ব নাম লীলা থাডানি, ব্রিটিশ ভারতের সিন্ধু অঞ্চলের হায়দ্রাবাদে, ১৬ই সেপ্টেম্বর ১৯৪৪ সালে, এক সিন্ধি পরিবারে, পাঁচ সন্তানের মধ্যে একজন হিসাবে জন্মগ্রহণ করেন। তিন বছর বয়সে তিনি তার বাবাকে হারান এবং, ভারত বিভাজনের সময়, তার পরিবার পুনে বসবাসের জন্য উদ্বাস্তু হয়ে ভারতে চলে এসেছিলেন। তিনি পুনেতে তার প্রাথমিক শিক্ষা শেষ করেন এবং তারপর ১৯৬৭ সালে, তিনি পুনে বিশ্ববিদ্যালয়ের অধীনস্থ সরকারি প্রকৌশল কলেজ থেকে যান্ত্রিক প্রকৌশলে প্রথম শ্রেণীতে স্নাতক হন তিনি রুস্তন এবং হর্নসবিতে একজন শিক্ষানবিশ হিসাবে তার কর্মজীবন শুরু করেছিলেন। এখানেই তার ভবিষ্যৎ স্বামী ফিরোজ পুনাওয়ালার সাথে তার দেখা হয়। ফিরোজ দাউদি বোহরা পরিবার থেকে ছিলেন এবং একই কোম্পানিতে কাজ করতেন। কোম্পানির নিয়মানুসারে একই পরিবারের সদস্যদের একসাথে কাজ করা নিষিদ্ধ হওয়ার কারণে, লীলা সুইডিশ বহুজাতিক আলফা লাভালের ভারতীয় বিভাগে শিক্ষানবীশ প্রকৌশলী হিসাবে কাজ নেন। সেখানে তিনি বিভিন্ন পদে কাজ করেছিলেন, এবং দুই দশকের মধ্যে কোম্পানির সভাপতির পদে অধিষ্ঠিত হন। এভাবে তিনি ভারতে প্রথম নারী সিইওদের মধ্যে একজন হয়ে উঠেন। তার কর্মজীবনে, তিনি আহমেদাবাদের ইন্ডিয়ান ইনস্টিটিউট অব ম্যানেজমেন্ট, হার্ভার্ড বিশ্ববিদ্যালয় এবং স্ট্যানফোর্ড বিশ্ববিদ্যালয় থেকে ম্যানেজমেন্ট নিয়ে পড়াশোনা করেন। তার ব্যবস্থাপনায়, আলফা লাভল ভারতের কার্যক্ষমতা ₹৫০০ মিলিয়ন থেকে বেড়ে ₹২.৫ বিলিয়নে পৌঁছোয়। অবশেষে তিনি ভারতে টেট্রা প্যাকের ব্যবসাকে অধিগ্রহণ করেন এবং প্রধান নির্বাহী কর্মকর্তা হন। ২০০১ সালে তার অবসর গ্রহণের সময় পর্যন্ত তিনি এখানেই ছিলেন।
পুনাওয়ালা দম্পতির কোন সন্তান নেই। তারা পুনেতে থাকেন এবং সেখানে ফিরোজ পুনাওয়ালা তার ফুলের রপ্তানি ব্যবসা প্রতিষ্ঠিত করেছেন।
উত্তরাধিকার এবং অবস্থান
২০০১ সালে সক্রিয়, শিল্প ও কৃষি (এম এ সি সি আই এ), মহারাষ্ট্র চেম্বার অফ কমার্সে, পুনে-সুইডিশ অধ্যায় প্রতিষ্ঠার পেছনে পুনাওয়ালার যে অবদান, তার প্রতিবেদন সেখানে রাখা হয়েছে। আলফা লাভাল থেকে অবসর গ্রহণের পর, তিনি লীলা কনসাল্টিং সার্ভিস কোম্পানি নামে একটি পরামর্শ সংস্থা খোলেন এবং বিভিন্ন কোম্পানির উপদেষ্টা হিসাবে কাজ করতে থাকেন; ইউএসএ এর সুমবার্গার, এবং ইউকে এর আর্কো সেফটি ইকুইপমেন্ট তার মক্কেল দের মধ্যে অন্যতম। তিনি কোয়ালিটি সার্কেল ফোরাম অফ ইন্ডিয়ার মহারাষ্ট্র অধ্যায়ের সাথে জড়িত, যেখানে তিনি বিদায়প্রাপ্ত (ইম্যারিটাস) সভাপতি। তিনি পুনে সিটিজেনস পুলিশ ফাউন্ডেশনএর প্রতিষ্ঠাতা পরিচালক, গ্রামীণ সম্প্রদায়ের কল্যাণে জড়িত এনজিও আস্থা নো কাই এর কার্যসমতির বোর্ডে আছেন, এবং পুনে ব্লাইন্ডমেনস এসোসিয়েশন এর সহ সভাপতি। তিনি ওয়ার্ল্ড ওয়াইল্ডলাইফ ফান্ডের পুনে বিভাগীয় কমিটিরও সদস্য এবং সংস্কৃতি ইনস্টিটিউট অফ ম্যানেজমেন্ট অ্যান্ড লিডারশিপ এর পরিচালনা পরিষদীয় সদস্য।
এ. পি. জে. আবদুল কালাম বৈজ্ঞানিক উপদেষ্টা কমিটির সভাপতি থাকাকালীন, পুনাওয়ালা সেই কমিটির সদস্য হিসাবে দায়িত্ব পালন করেন, এছাড়াও হার্বাল এবং ফ্লোরাইটের সাব-কমিটি এবং বিজ্ঞান ও প্রযুক্তি বিভাগের প্রযুক্তি সংক্রান্ত তথ্য পূর্বাভাস ও মূল্যায়ন কাউন্সিল (টিআইএফএসি)এর সদস্য হিসাবে তিনি ভারত সরকার এর সাথে যুক্ত ছিলেন। শিক্ষা সেক্টরের সঙ্গে তার সংযোগের মধ্যে আছে, বিশ্ববিদ্যালয় মঞ্জুরি কমিশনের কেন্দ্রীয় দলের সদস্য; পুনে বিশ্ববিদ্যালয়, জওহরলাল নেহরু বিশ্ববিদ্যালয় এবং সিম্বায়োসিস ম্যানেজমেন্ট ইনস্টিটিউটএর শিক্ষা সংসদ সদস্য; পুনে ব্যাসপীঠ, পুনে বিশ্ববিদ্যালয়ের বিজ্ঞান ও প্রযুক্তি পার্কের পরিচালনা সংসদ সদস্য এবং সেন্টার ফর ডেভেলপমেন্ট অফ অ্যাডভান্সড কাউন্টিংএর পরিচালনা পরিষদ সদস্য। তিনি কনফেডারেশন অফ ইন্ডিয়ান ইন্ডাস্ট্রির নির্বাহী পরিষদের সদস্য হিসাবে দায়িত্ব পালন করেছেন এবং অ্যাসোসিয়েশনের ফুড টাস্ক ফোর্সের সভাপতি হিসাবে কাজ করেছেন। তিনি ইন্দো-সুইস ভোকেশনাল ট্রেনিং ট্রাস্টএর প্রতিষ্ঠাতা সভাপতি ছিলেন এবং কল্পনাপ্রসূত পুনে আন্তর্জাতিক বায়োটেক পার্ক প্রতিষ্ঠার সাথে উপ-গোষ্ঠীর সদস্য হিসেবে জড়িত ছিলেন। তিনি জীবন বীমা কর্পোরেশন অব ইন্ডিয়ার উপদেষ্টা কমিটির প্রাক্তন সদস্যও ছিলেন।
লীলা পুনাওয়ালা প্রতিষ্ঠান
১৯৯৬ সালে, ২০ জন মেয়েকে তাদের স্নাতকোত্তর শিক্ষার জন্য সমর্থন করে, পুনাওয়ালা শুরু করেন লীলা পুনাওয়ালা ফাউন্ডেশন, তার ৫৩ তম জন্মদিনের উপহার হিসেবে তিনি যে টাকা পেয়েছিলেন তাই তিনি এই কাজে ব্যবহার করেছিলেন। তখন থেকে, প্রতিষ্ঠানটি মেয়েদের নির্বাচন করে, প্রাথমিকভাবে মাহারাষ্ট্রের পুনে, অমরাবতী এবং ওয়ারধা জেলা থেকে, তাদের স্নাতক এবং স্নাতকোত্তর পড়াশোনা চালানোর জন্য। প্রতিষ্ঠানটি ৪১৩৫ টিরও বেশি মেয়েকে তাদের শিক্ষার জন্য সহায়তা করেছে।
এর ২০ বছরের ইতিহাসে, প্রতিষ্ঠানের তরফ থেকে এখনও পর্যন্ত ৮২২৫ টি বৃত্তি দেওয়া হয়েছে।
৩টি বিভাগ এবং ১টি উপবিভাগে বিভক্ত হয়ে, বৃত্তি প্রাপ্ত মেয়েরা, নতুন পরিচয়ও পায়, যেটি নিম্নরূপ:
২) লীলা মেয়েরা: বিজ্ঞান ও প্রকৌশল ক্ষেত্রে স্নাতক ডিগ্রি অর্জনের জন্য বৃত্তি গ্রহণকারী মেয়েরা।
৩) লীলা জুনিয়র: ৭ম শ্রেণীতে পাঠরত যে মেয়েরা বৃত্তি পায়। মেয়েরা সেকেন্ডারি স্কুল সার্টিফিকেট পরীক্ষা দিয়ে লীলা সিনিয়র হয়ে ওঠে। ১০ম শ্রেণীর পড়া শেষ করার পর মেয়েরা স্বয়ংক্রিয় বৃত্তি পায় যা স্নাতক হওয়ার সময় পর্যন্ত প্রযোজ্য।
প্রতিষ্ঠানের কার্যক্রম শুধুমাত্র আর্থিক সহায়তা দান পর্যন্ত সীমিত নয়, এরা কাউন্সেলিং, পেশা পরামর্শ এবং প্রশিক্ষণও দেয়। তার স্বামী, ফিরোজ পুনাওয়ালা, প্রতিষ্ঠানের কাজে তাকে সাহায্য করেন। পুনে শহরের বেশ কিছু উল্লেখযোগ্য ব্যক্তিত্বও তাকে এই কাজে সাহায্য করেন।
১৯৪৮ সালে ইংল্যান্ডে ডন ব্র্যাডম্যান অস্ট্রেলীয় ক্রিকেট দলের সাথে
ডন ব্র্যাডম্যান ১৯৪৮ সালে অস্ট্রেলিয়া ক্রিকেট দলের সাথে ইংল্যান্ড সফর করেছিলেন, ঐ দল পাঁচটি অ্যাশেজ টেস্ট সহ তাদের ৩৪টি সফর ম্যাচে অপরাজিত ছিল। ব্র্যাডম্যান ছিলেন অধিনায়ক, তিন নির্বাচকদের মধ্যে একজন এবং সামগ্রিকভাবে সর্বকালের সেরা দলগুলির মধ্যে একটি হিসাবে বিবেচিত দল, যা দ্য ইনভিনসিবলস ডাকনাম অর্জন করেছিল, সেই দলের প্রভাবশালী ব্যক্তিত্ব ছিলেন।
সাধারণত ক্রিকেটের ইতিহাসের সর্বশ্রেষ্ঠ ব্যাটসম্যান হিসাবে বিবেচিত ডানহাতি ব্র্যাডম্যান ৩ নম্বরে অধিনায়ক হিসাবে পাঁচটি টেস্টে খেলেছিলেন। ব্র্যাডম্যান অন্যান্য অস্ট্রেলীয় অধিনায়কের চেয়ে বেশি প্রভাবশালী ছিলেন কারণ স্কোয়াড বাছাইয়ে তিন নির্বাচকের মধ্যে তিনিও ছিলেন একজন। খেলতে গিয়ে তিনি অস্ট্রেলিয়ান কন্ট্রোল বোর্ডের সদস্যও ছিলেন, এটি বিশেষাধিকার যা অন্য কোনও ব্যক্তির নেই বা ছিল না। ৪০ বছর বয়সে ব্র্যাডম্যান ছিলেন দলের সবচেয়ে বয়স্ক খেলোয়াড়; তাঁর দলের তিন-চতুর্থাংশ তাঁর থেকে কমপক্ষে আট বছরের ছোট ছিলেন এবং কেউ কেউ তাকে পিতৃতুল্য হিসাবে দেখতেন। একজন জাতীয় বীর হিসাবে, ক্রিকেট খেলার ক্ষমতা এবং প্রশাসক হিসাবে প্রভাব এইসব তাঁর মর্যাদার সাথে মিলে তাঁর দলকে তাঁর সাথে আরো ঘনিষ্ঠ করে, অন্যান্য দলের অধিনায়কের তুলনায়। একজন ক্রিকেটার হিসাবে ব্র্যাডম্যানের মর্যাদাপূর্ণতার কারণে সফরের ম্যাচগুলিতে জনস্বার্থ ও উপস্থিতি রেকর্ড-ভেঙেছিল।
ব্র্যাডম্যান প্রথম শ্রেণির ম্যাচ শেষ করেন ব্যাটিং সমষ্টি এবং গড়ে সবার উপরে থেকে, ৮৯.৯২ গড়ে ২৪২৮ রান এবং এগারোটি সেঞ্চুরি করে, যা যে কোনও খেলোয়াড়ের মধ্যে সর্বাধিক। তাঁর এত সাফল্য সত্ত্বেও, অ্যালেক বেডসারের লেগ ফাঁদের বিরুদ্ধে তার সমস্যা ছিল — তিনি টেস্টে টানা তিনবার এবং অন্যান্য ম্যাচে দু'বার এই ফাঁদ ব্যবহার করায় বোলারদের কাছে ধরা পড়েছিলেন — এটি অনেক আলোচনার বিষয় হয়েছিল।
ট্রেন্ট ব্রিজের প্রথম টেস্টের প্রথম ইনিংসে ব্র্যাডম্যান ১৩৮ রান করেছিলেন এবং অস্ট্রেলিয়ার ৫০৯ রানের ভিত্তি তিনিই স্থাপন করেছিলেন, যা ৩৪৪ রানের লিড স্থাপন করেছিল এবং শেষ পর্যন্ত জয় লাভ করেছিল। হেডিংলিতে চতুর্থ টেস্টে, শেষ দিনে অধোগামী পিচে তিনি অপরাজিত ১৭৩ রান করেছিলেন, আর্থার মরিসের সাথে ট্রিপল সেঞ্চুরির জুটি গড়ে অস্ট্রেলিয়া দ্বিতীয় ইনিংসে ৩/৪০৪ করে সাত উইকেটে জয় পেয়েছিল। এটি টেস্ট ইতিহাসে সর্বাধিক সফলতম রান তাড়া করার বিশ্ব রেকর্ড স্থাপন করেছে। এই সফরটি ছিল ব্র্যাডম্যানের আন্তর্জাতিক বিদায়, এবং যখন টেস্ট ক্যারিয়ারের গড় ১০০ করতে মাত্র চার রান দরকার ছিল, তখন তিনি ওভালের পঞ্চম টেস্টে দ্বিতীয় বলে শূন্য রানে আউট হন, এরিক হোলিসের গুগলি বলে বোল্ড হয়ে। তবুও অস্ট্রেলিয়া ৪ – ০ তে টেস্ট সিরিজ জিতেছিল এবং ব্র্যাডম্যান দুই সেঞ্চুরির সাথে ৭২.৫৭ গড়ে ৫০৮ রান নিয়ে সিরিজ শেষ করেছিল। শুধু মরিস — তিন সেঞ্চুরিসহ — পাঁচ টেস্টে এর বেশি রান করেছিল। সিরিজে ব্র্যাডম্যানের টেস্ট গড় অস্ট্রেলীয়দের মধ্যে তৃতীয় সর্বোচ্চ ছিল, সিড বার্নস এবং মরিসের পরে।
গুগল পে সেন্ড
গুগল পে সেন্ড পূর্বে গুগল ওয়ালেট নামে পরিচিত ছিল।এটি এর গ্রাহকদের একটি ডিভাইসের মাধ্যমে বিনা ব্যয়ে অর্থ প্রেরণ করার সুবিধা দিয়ে থাকে।
২০১৮ সালে, অ্যান্ড্রয়েড পে এবং গুগল ওয়ালেটকে গুগল পে নামে একীকরণ করা হয়েছিল।
পরিষেবা
গুগল পে ব্যবহার করে অর্থ প্রেরণ করা খুবই সহজ হয়৷ এর পরিষেবার মধ্যে উল্লেখযোগ্য হলো মোবাইল ডিভাইসের মাধ্যমে অর্থ লেনদেন করা। যদি প্রাপকের গুগল পে একাউন্ট থাকে তবে এই পরিষেবা  গ্রাহকদের একাউন্টে সরাসরি অর্থ প্রেরণ করে।
ওয়ালেট অ্যাকাউন্ট তৈরি হয়ে গেলে ব্যবহারকারীরা এই অ্যাকাউন্টে দুইটা ব্যাংক অ্যাকাউন্টে যুক্ত  করতে পারেন। যুক্ত করা ব্যাংক অ্যাকাউন্টগুলোতে প্রাপ্ত অর্থ গুগল পে ব্যালেন্সে যায় এবং ব্যবহারকারী যুক্ত অ্যাকাউন্টে নগদ টাকা বাহির  না করা পর্যন্ত সেখানেই থাকে।
গুগল পে অ্যাপ্লিকেশন গুগল প্লে বা অ্যাপ স্টোর থেকে বিনামূল্যে পাওয়া যায়।অ্যাপ্লিকেশনটি ডাউনলোড করার পরে, ব্যবহারকারী তাদের গুগল পে অ্যাকাউন্টে সমস্ত কিছু পরিচালনা করার জন্য একটি চার-অঙ্কের ব্যক্তিগত পরিচয় নম্বর (পিন) তৈরি করে।পিন ব্যবহারকারীর মোবাইল ডিভাইসে ওয়ালেট অ্যাপের প্রবেশাধিকার যাচাই করে।
আফজাল তাহির
আফজাল তাহির (জন্ম: ৪ জানুয়ারি ১৯৪৯) পাকিস্তান নৌবাহিনীর একজন জ্যেষ্ঠ অ্যাডমিরাল ছিলেন যিনি ৭ অক্টোবর ২০০৫ তারিখে পাকিস্তান নৌবাহিনী প্রধান হিসেবে অভিষিক্ত হন অ্যাডমিরাল শহীদ করিমুল্লাহর এ দায়িত্ব শেষ হওয়ার পর।
নৌবাহিনীর কর্মজীবন
১৯৬৭ সালে আফজাল পাকিস্তান নৌবাহিনীতে যোগ দিয়েছিলেন এবং কমিশন পেয়েছিলেন ১৯৭০ সালে, তার সার্ভিস নম্বর করা হয়ঃ পিএন - ১১২৬। তিনি অপারেশন্স শাখায় কমিশন পেয়েছিলেন। আফজাল একজন সারফেস ওয়ারশিপ অফিসার এবং নৌ বৈমানিক হিসেবে প্রশিক্ষণ নেন। ১৯৭১ সালে তিনি লেফটেন্যান্ট পদবীতে ভারতের সাথে যুদ্ধে জড়িয়ে পড়েন, তিনি আক্রমণকারী একটি যুদ্ধ জাহাজে ছিলেন। ১৯৮২ সালে তিনি লেফটেন্যান্ট কমান্ডার হন, এর আগে তিনি স্বল্পকাল অ্যাডমিরাল কেরামত রহমান নিয়াজির ফ্ল্যাগ লেফটেন্যান্ট হিসেবে কাজ করেন।
১৯৮৫ সালে তিনি পাকিস্তান নৌবাহিনীর নৌ বিমান শাখার একজন অপারেশন্স স্টাফ কর্মকর্তা হিসেবে নিয়োগ পান। ১৯৮৮ সালে কমান্ডার পদবীতে উন্নীত হন তিনি এবং নৌ স্টাফ কোর্স এরই মাঝে সম্পন্ন করেন পাকিস্তান নৌবাহিনী ওয়ার কলেজ থেকে। ১৯৯০ সালে ক্যাপ্টেন পদবীতে পদোন্নতি পেয়ে তিনি পিএনএস মেহরান (পাকিস্তান নৌবাহিনীর একটি বিমান ঘাঁটি) - এর অধিনায়ক হন।
১৯৯৭ সালে তিনি পাকিস্তান নৌবাহিনীর বিমান শাখার পরিচালক হন; এই বছর তিনি কমোডোর পদবীতে উন্নীত হন। রিয়ার অ্যাডমিরাল হন ২০০০ সালে এবং নৌ সদরে বদলী হন উপ নৌ প্রধান (অপারেশন্স) হিসেবে। ২০০৩ সালে তিনি উপ নৌ প্রধান (পার্সোনেল) হন, এই সময়কালে তিনি ভাইস অ্যাডমিরাল হন; ২০০৫ সালের ৭ অক্টোবর পূর্ণ অ্যাডমিরাল হন।
ম্যাজেন্টো
ম্যাজেন্টো  হল একটি ওপেন সোর্স ই-কমার্স সফটওয়্যার। যেটি পিএইচপি দ্বারা লেখা হয়েছে । এই সফটওয়্যারটি ভ্যারিন ইন. নামক একটি কোম্পানি ডেভেলপ করেছে, যেটি একটা বিখ্যাত আমেরিকান কোম্পানি।
ইবরাহিম ইসমাইল চুন্দ্রিগড়
ইবরাহিম ইসমাইল চুন্দ্রিগড় (আই. আই. চুন্দ্রিগড় নামে পরিচিত) (১৫ এপ্রিল ১৮৯৮ - ১৩ মার্চ ১৯৬৮) ছিলেন পাকিস্তানের ৬ষ্ঠ প্রধানমন্ত্রী।
ম্যাজেন্টো
নিরাপত্তা বলয়
২০১৫ সালে একটা রিপোর্ট এ বলা হয় সীমা পার হওয়া ম্যাজেন্ট ক্রস-সাইট এটাকের সম্মুখীন হতে পারে, যার ফলে হ্যাকার ইউজারের সমস্ত ক্রেডিট কার্ড এর তথ্য পেয়ে যেতে পারে । নিরাপত্তা ব্যবস্থাকে গুরুত্ব দিয়ে , ২০১৬ সালের মধ্যেই প্রাই ৪০০০ ওয়েব ভুলনারেবলের মাধ্যমে এটাকের সম্মুখীন হয় ।
সার্টিফিকেশন
এখানে ম্যাজেন্টোর ৪ ধরনের সার্টিফিকেশন লক্ষ করা যায় । ম্যাজেন্ট ডিজাইন ডেভেলপার সার্টিফিকেট প্রধানত তাদের ইউজার ইন্টারফেইস এর উপরে জোর দেয় । এই সার্টিফিকেট প্রধানত জাভাস্ক্রিপ্ট, সিএসএস এর সমন্বয়ে তৈরি করা হয়েছে । আর এর পেছন দিককার অর্থাৎ এর ব্যাক ইন্ড এ ম্যাজেন্ট এর ইন্টারপ্রাইজ অনুসারে ডেভেলপ করা হয় । .
ইবরাহিম ইসমাইল চুন্দ্রিগড়
প্রারম্ভিক জীবন
তিনি ১৮৯৮ সালের ১৫ এপ্রিল ব্রিটিশ ভারতের বোম্বে প্রেসিডেন্সির আহমেদাবাদে জন্মগ্রহণ করেন। তিনি বোম্বে বিশ্ববিদ্যালয়ে শিক্ষালাভ করেছেন।
রাজনৈতিক জীবন
১৯৩৮ সালে তিনি মুসলিম লীগ পার্লামেন্টারি পার্টির ডেপুটি লিডার নির্বাচিত হন। ১৯৪০ থেকে ১৯৪৫ সাল পর্যন্ত তিনি বম্বে প্রাদেশিক মুসলিম লীগের প্রেসিডেন্ট ছিলেন। ব্রিটিশদের নিকট থেকে ক্ষমতা হস্তান্তরের পূর্বে গঠিত অন্তর্বর্তীকালীন সরকারে তিনি বাণিজ্য মন্ত্রীর দায়িত্বপালন করেছেন।
পাকিস্তান প্রতিষ্ঠার পর গঠিত প্রথম মন্ত্রিসভায় তিনি বাণিজ্য মন্ত্রী ছিলেন। পরবর্তীতে তিনি আফগানিস্তানে পাকিস্তানের রাষ্ট্রদূত, উত্তর-পশ্চিম সীমান্ত প্রদেশ ও পশ্চিম পাঞ্জাবের গভর্নর এবং পাকিস্তানের আইনমন্ত্রী হিসেবে দায়িত্ব পালন করেছেন।
প্রধানমন্ত্রী
১৯৫৭ সালে হোসেন শহীদ সোহরাওয়ার্দী‌ পদত্যাগ করার পর রাষ্ট্রপতি ইস্কান্দার মীর্জা কর্তৃক চুন্দ্রিগড় অন্তর্বর্তীকালীন প্রধানমন্ত্রী হন। কৃষক শ্রমিক পার্টি, নেজামে ইসলাম, মুসলিম লীগ ও রিপাবলিকান পার্টির সমন্বয়ে তার জোট সরকার গঠিত হয়েছিল। নির্বাচনী আইন সংশোধন করে দেশে স্বতন্ত্র নির্বাচন প্রয়োগ করতে হবে এই শর্তে মুসলিম লীগ রিপাবলিকান পার্টির সাথে জোটে যোগ দিয়েছিল। কিন্তু জোটের শরিক দলগুলির মধ্যে মতপার্থক্য দেখা দেয়। এরপর ইস্কান্দার মীর্জা তাকে পদচ্যুত করেন।
স্মরণ
করাচির একটি সড়কের নাম তার স্মরণে আই. আই. চুন্দ্রিগড় রোড রাখা হয়েছে।
মাগরেবি আরবি
মাগরেবি আরবি (পশ্চিম আরবি; পূর্ব বা মাশরিকি আরবির বিপরীতে) হল একটি স্থানীয় আরবি উপভাষা যা মাগরেব অঞ্চলে, মরক্কো, আলজেরিয়া, তিউনিসিয়া, লিবিয়া, পশ্চিম সাহারা এবং মৌরিতানিয়ায় কথ্যরূপে ব্যবহৃত হয়। এর মধ্যে রয়েছে মরক্কো, আলজেরীয়, তিউনিসীয়, লিবীয় এবং হাসানিয়া আরবি। এটা দারজা (الدارجة; যার অর্থ "সাধারণ বা দৈনন্দিন ভাষা") নামেও প্রসিদ্ধ। এটি প্রমিত আরবি থেকে কথ্য আঞ্চলিক ভাষাকে আলাদা করতে সাহায্য করে। মাল্টীয় ভাষাটি সিকুলো-আরবি থেকে এবং শেষ পর্যন্ত তিউনিসীয় আরবি থেকে উদ্ভূত বলে মনে করা হয়, কারণ এতে কিছু সাধারণ মাগরেবি আরবি এলাকার বৈশিষ্ট্য রয়েছে।
প্রকারভেদ
আরবি ]]
১৬৪৪
১৬৪৪ গ্রেগরীয় বর্ষপঞ্জির একটি অধিবর্ষ।
বন চাকুন্দা
বন চাকুন্দা (বৈজ্ঞানিক নাম:Senna tora) হচ্ছে Fabaceae পরিবারের একটি উদ্ভিদ প্রজাতি। এর ইংরেজি নাম Sickle Senna, Sickle Wild sensitive-plant বাংলাদেশে আমাদের আশে পাশে এটি অযত্নে অবহেলায় বেড়ে উঠে। হেমন্তকালে এটি সাধারণত ফুল দেয়।
বিবরণ
লোক চিকিৎসায় এটি ব্যবহার হতে দেখা যায়। এটি কৌষ্ঠ্যকাঠিন্য রোগে ব্যবহৃত হয়। অঞ্চলবিশেষে এটি চেকান্দা নামে পরিচিত। এর পাতা আম আঁটির ভেঁপু বানাতে কাজে লাগানো যায়। গাছটি ন্যূনাধিক দু-তিন ফুট উঁচু হয়।
গাছটি পশ্চিমবঙ্গের উত্তরবঙ্গের অনেক গ্রাম্য এলাকায় "বেলাডুবা" বা "বেলাডোবা" নামেও পরিচিত । এর কারণ সূর্যালোকের অনুপস্থিতিতে এর পাতাগুলি বন্ধ হয়ে যায় অর্থাৎ বেলাশেষে এর পাতাজোড়া গুটিয়ে যায় ।
কানপুর নগর জেলা
কানপুর নগর জেলা হল ভারতের উত্তর প্রদেশ রাজ্যের একটি শহুরে জেলা। এই জেলাটি কানপুর বিভাগের অন্তর্গত এবং জেলার সদর দপ্তর হল কানপুর। কানপুর কে পূর্বে কাউনপুর নামে জানা যেত।
ভৌগলিক অঞ্চল
কানপুর নগর উত্তর প্রদেশের দক্ষিণ অংশে অবস্থিত। উত্তর প্রদেশের একটি প্রধান শিল্প শহর। কানপুর নগর গঙ্গা নদীর দক্ষিণ তীরে অবস্থিত, রাজ্যের রাজধানী লখনউ থেকে ৮০ কিলোমিটার পশ্চিমে অবস্থিত। এটি রাজ্যের শিল্প রাজধানী হিসাবেও পরিচিত।
এই শহরটি সাচেন্দি রাজ্যের রাজা হিন্দু সিং দ্বারা প্রতিষ্ঠিত হয়েছিল। কানপুরের আসল নাম ছিল কানহপুর। পুরানো কানপুর, পাটকাপুরা, কুরাস্বাম, জুহি এবং সীমামাউ গ্রামে নিয়ে তৈরি হয়েছিল। প্রতিবেশী রাজ্যের সাথে এই শহরের শাসন কনৌজ ও কালপির শাসকদের হাতে এবং পরবর্তীতে মুসলিম শাসকদের হাতেই থেকে যায়।
জনসংখ্যা
২০১১ সালের আদমশুমারি অনুসারে কানপুর নগর জেলার জনসংখ্যা ৪,৫৮১,২৬৮ জন। জনসংখ্যায় এটি ভারতে ৩২ তম জেলায় স্থান পেয়েছে (মোট ৬৪০টি জেলার মধ্যে)। এর জনসংখ্যার ঘনত্ব প্রতি বর্গকিলোমিটারে ১,৪৪৯ জন (প্রতি বর্গমাইলে ৩,৭৫০ জন) বাসিন্দা রয়েছে। ২০০১-২০১১ এর দশকে জেলার জনসংখ্যার বৃদ্ধির হার ছিল ৯.৭২%। কানপুর নগর প্রতি ১০০০ পুরুষের জন্য ৮৫২ জন মহিলা লিঙ্গ অনুপাত রয়েছে এবং সাক্ষরতার হার ৮১.৩১% এবং তফসিলি জাতি জনসংখ্যার ১৭.৮৩%।
ধর্ম
ভারতের ২০১১ সালের আদমশুমারির অনুসারে, জেলার জনসংখ্যার ৯২.৪৩% হিন্দি, ৫.৭৬% উর্দু এবং ০.৭৯% পাঞ্জাবি।
উল্লেখযোগ্য ব্যক্তি
বুন্দেলার রাজা ছত্রশাল এবং মারাঠা রাজা শিবাজীর দরবারে কবি ভূষণ একজন ভারতীয় কবি। কবি ভূষণ উত্তরপ্রদেশের কানপুর জেলার ঘটমপুর তহসিলের টিকওয়াপুর গ্রামে বাস করতেন।
গৌরচন্দ্র বালা
গৌরচন্দ্র বালা (মৃত্যু ১৮ই জুন, ২০০৫) বাংলাদেশ আওয়ামী লীগের রাজনীতিবিদ ছিলেন। তিনি পূর্ব পাকিস্তান সরকারের সময় একবার মন্ত্রী হয়েছিলেন। গৌরচন্দ্র বালা
জন্ম : ভাদ্র, রবিবার, ১৩৩০, গ্রাম: উল্লাবাড়ী, ইউনিয়ন: কদমবাড়ী, থানা : রাজৈর, জেলা : মাদারীপুর।
পিতা : রাজমোহন বালা, মাতা : নারায়ণী বালা, ভাইবোন : নিত্যানন্দ বালা, চৈতন্য বালা, তীর্থবাসী দেবী, হরীতকী দেবী
বিবাহ : ২৯ জুন ১৯৫২, স্ত্রী : অঞ্জলি বালা
সন্তান-সন্ততি : বিপ্লব বালা, প্রণব বালা, তন্দ্রা বালা, পান্না বালা, তৃপ্তি বালা
শিক্ষা:
প্রাথমিক শিক্ষা : জলিরপাড় পাঠশালা, মাধ্যমিক: খালিয়া রাজারাম ইনস্টিটিউট, ম্যাট্রিকুলেশন : ১৯৪৩, উচ্চ মাধ্যমিক: ১৯৪৫, দৌলতপুর হিন্দু একাডেমি, খুলনা, বিএ : ১৯৪৭, রিপন কলেজ, কলকাতা, এমএ (বাংলা) : ১৯৪৯, কলিকাতা বিশ্ববিদ্যালয়, আইন, প্রিলিমিনারি : ১৯৫২, কলকাতা ল' কলেজ, এলএলবি : ১৯৬১, ঢাকা ল' কলেজ
চাকুরি :
পোস্টাল বিভাগ, কেন্দ্রীয় ভারত সরকার, ১৯৪৯ – ১৯৫৩
আইন পেশা :
কর্মজীবন :
প্রাদেশিক পরিষদ সদস্য : ১৯৫৪
গণপরিষদ সদস্য : ১৯৫৫-
যুক্তফ্রন্ট মন্ত্রিপরিষদ সদস্য : ১৯৫৬
ছয় দফা আন্দোলনে ফরিদপুরে এবং ফাতেমা জিন্নাহর প্রেসিডেন্ট পদপ্রার্থী হিসেবে নির্বাচনকালে ১৯৬৪-এ দক্ষিণবঙ্গে বিশেষ দায়িত্ব পালন
প্রাদেশিক পরিষদ সদস্য : ১৯৭০
কার্যকরি চেয়ারম্যান : মুক্তিযুদ্ধকালের দক্ষিণ-পশ্চিম জোন-২
সামাজিক কর্ম :
উল্লাবাড়ী প্রাথমিক ও মাধ্যমিক স্কুল প্রতিষ্ঠা সভাপতি : সৎকার সমিতি, ফরিদপুর।
মৃত্যু : ২ আষাঢ়, শুক্রবার ১৪১২, ১৮ জুন ২০০৫।
রবিবার ১৩৩০,গ্রাম উল্লাবাড়ী,ইউনিয়ন:কদমবাড়ি, থানা:রাজৈর,জেলা:মাদারীপুর।
পিতা: রাজমোহন বালা, মাতা নারায়ণী বালা, ভাইবোন নিত্যানন্দ বালা, চৈতন্য বালা,
তীবানী দেবী, হরীতকী দেবী বিবাহ : ২৯ জুন ১৯৫২, স্ত্রী : অঞ্জলি বালা,
পোস্টাল বিভাগ, কেন্দ্রীয় ভারত সরকার, ১৯৪৯-১৯৫৩
চাকুরি
আইন পেশা
ফরিদপুর বার কাউন্সিল, ১৯৬২ সাল থেকে ১৯৯০
হাইকোর্ট ও সুপ্রিম কোর্ট বার কাউন্সিল সদস্য : ১৯৮৩
কর্মজীবন:
দ্য ল (১৯৪৩-এর চলচ্চিত্র)
দ্য ল একটি বলিউড চলচ্চিত্র। এটি ১৯৪৩ সালে মুক্তি পেয়েছিল।
গৌরচন্দ্র বালা
গণপরিষদ সদস্য : ১৯৫৫
আওয়ামী লীগ নমিনেশন বোর্ড সদস্য : ১৯৭০ ও ১৯৭৩ নির্বাচনকালে ১৯৬৪-এ দক্ষিণবঙ্গে বিশেষ দায়িত্ব পালন
হয় দফা আন্দোলনে ফরিদপুরে এবং ফাতেমা জিন্নাহর প্রেসিডেন্ট পদপ্রার্থী হিসেবে
সামাজিক কর্ম:
উন্নাবাড়ী প্রাথমিক ও মাধ্যমিক স্কুল প্রতিষ্ঠা সভাপতি : সৎকার সমিতি, ফরিদপুর
মৃত্যু: ২ আষাঢ়, শুক্রবার ১৪১২, ১৮ জুন ২০০৫।
রাজনৈতিক জীবন
গৌরচন্দ্র বালা ২৫শে মার্চ ১৯৫৪ সালে উঃ-পূঃ ফরিদপুর থেকে পাকিস্তান গণপরিষদের সদস্য নির্বাচিত হন। ১৯৫৮ সালে তিনি পূর্ব পাকিস্তানের খাদ্যমন্ত্রী হন।
ইলাম জেলা
ইলাম জেলা (इलाम जिल्ला ) হচ্ছে নেপালের পূর্বাঞ্চল বিকাস ক্ষেত্রের মেচী অঞ্চলের পাহাড়ের একটি জেলা। কাঠমান্ডু থেকে প্রায় দূরে অবস্থিত ইলাম হচ্ছে এই জেলার সদরদপ্তর।
ভূমিকা
লাল পান্ডা ও দুর্লভ পাখি গবেষকদেরকে ইলাম আকর্ষণ করে। তরাই বেল্ট থেকে উঁচু পাহাড়ময় এলাকায় এ জেলা ছড়িয়ে আছে। ইলম নামটি লিম্বু ভাষা থেকে উদ্ভূত হয়েছে।
জনসংখ্যার উপাত্ত
২০১১ সালের আদমশুমারি অনুসারে এ জেলার লোকসংখ্যা ২৯০,২৫৪ জন।< এর মধ্যে ৪২.৮% নেপালি, ১৪.৩% লিম্বু, ৮.৩৩% বানতাওয়া, ৮.৩% রাই, ৬.০% তামাং, ৪.৬% মাগার, ২.১% গুরুং, ২.১% নেওয়ারি, ১.২% শেরপা, ১.০% চামলিং, ১.০% সুনুয়ার, ০.৯% লেপচা, ০.৬% কুলুং, ০.৫% ইয়াকখা এবং ০.৫% সাম্পাং তাদের প্রথম ভাষা হিসেবে কথা বলে।
জেলার ৪৫.৭% জন লোক নেপালি, ১.৫% রাই, ১.৪% বানতাওয়া, ১.৩% লিম্বু এবং ০.৫% ইংরেজি তাদের দ্বিতীয় ভাষা হিসাবে কথা বলে থাকে।
প্রশাসনিক অঞ্চলসমূহ
ইলম ৪টি নগর ও ৬টি গ্রামীণ পৌরসভায় বিভক্ত।
ফাইভ আইস
দ্য ফাইভ আইজ (FVEY) হল অস্ট্রেলিয়া, কানাডা, নিউজিল্যান্ড, যুক্তরাজ্য এবং মার্কিন যুক্তরাষ্ট্র নিয়ে গঠিত একটি গোয়েন্দা জোট। এই দেশগুলি বহুপাক্ষিক UKUSA চুক্তির পক্ষে, সাংকেতিক বুদ্ধিমত্তায় যৌথ সহযোগিতার জন্য একটি চুক্তি।
১৬৪৫
১৬৪৫ গ্রেগরীয় বর্ষপঞ্জির একটি সাধারণ বছর।
স্পেনীয় সাল
স্পেনীয় সাল (Æra Hispanica), যা সিজারের সাল নামেও ডাকা হয়, হল পঞ্চম থেকে পঞ্চদশ শতাব্দী পর্যন্ত ইবেরীয় উপদ্বীপে ব্যবহৃত একটি পঞ্জিকা সাল। স্পেনীয় সালের সূচনা যুগ ছিলো ১ জানুয়ারি ৩৮ খ্রিস্টপূর্ব। খ্রিস্টাব্দের সালকে স্পেনীয় সালে রূপান্তর করতে খ্রিস্টাব্দের সাথে ৩৮ বছর যোগ করতে হবে। ইবেরীয় অঞ্চলের লোকেরা এই সাল লেখার সময় সংখ্যার আগে "এরা" যুক্ত করতো।
স্পেনীয় সালের সূচনা ৩৮ খ্রিস্টপূর্ব নির্ধারণের পেছনে কারণ অজানা। এটা বলা হয় যে হয়তো তৈরিকৃত পুনরুত্থান পার্বণ সারণীর সূচনা এই সাল থেকে শুরু করা হয়েছিলো ফলে এই বছরটিকে বেছে নেওয়া হয়। সেভিলের আইসিডোর তার এটায়মলজি বইতে লাতিন এরা শব্দটিকে তামার বহুবচনীয় অর্থ হিসেবে ব্যাখ্যা করেছেন। আইসিডোর লিখেছেন, "অগাস্টাস সিজার কর্তৃক নির্ধারিত বছরের ক্রম অনুসারে যখন তিনি রোমান বিশ্বের উপর প্রথম সাধারণ কর আরোপ ও সাম্রাজ্যের মানচিত্র তৈরি করেন (৩৮ খ্রিস্টপূর্বাব্দ) তখন এটাকে এরা (লাতিন) বলা হয়েছিলো কারণ পুরো বিশ্ব তখন রাষ্ট্রকে তামা প্রদানে অঙ্গীকারবদ্ধ ছিলো।" বাস্তবে, এরা শব্দের অর্থ "সময়ের নির্দিষ্ট কাল" মূলত তামা নির্মিত বস্তুর হিসাব থেকে এসেছিলো।
এই সাল ব্যবস্থা ইবেরীয় উপদ্বীপের সেপটিম্যানিয়া অঞ্চল ও ভিসিগোথিক সাম্রাজ্যে ব্যবহার হত। এমনকি এটি উত্তর আফ্রিকার কিছু জায়গাতেও ব্যবহৃত হয়েছে। স্পেনীয় সালের ব্যবহার মধ্যযুগের পূর্ব পর্যন্ত এই অঞ্চলগুলোতে অব্যাহত ছিলো। এই পঞ্জিকা সালের সরকারি ব্যবহার ইবেরীয় অঞ্চলের বিভিন্ন অংশে বিভিন্ন সময় বিলুপ্ত হয়: কাতালোনিয়া ১১৮০ খ্রিস্টাব্দে, আরাগন ১৩৪৯/১৩৫০ খ্রিস্টাব্দে, ভ্যালেন্সিয়া ১৩৫৮ খ্রিস্টাব্দে, কাস্টিলে ১৩৮২/১৩৮৩ খ্রিস্টাব্দে, পর্তুগাল ১৪২০/১৪২২ খ্রিস্টাব্দে এবং নাভার পঞ্চদশ শতাব্দীর প্রথমে এর ব্যবহার বাদ দেয়। যা বছরের নতুন দিন হিসেবে স্পেনীয় সালে আনুষ্ঠানিকভাবে ১ জানুয়ারিতে শুরু করা হত খ্রিস্টাব্দ গ্রহণের পর তা ২৫ ডিসেম্বরে পালন করা শুরু হয় (অন্যদিকে খ্রিস্টীয় মণ্ডলী ১১ জানুয়ারি ব্যবহার করত)।
মুসলিম আমলে আন্দালুসে স্পেনীয় সালকে বলা হতো তারিখ আল-সুফার। এর অর্থ হিসেবে ইগনেক গোল্ডজিহার লিখেছেন "ইউরোপীয় সাল" যা এসেছে আরবি তারিখ (সাল) এবং যা গ্রিক জাতি নির্দেশকৃত শব্দ আসফার (হলুদ, বিবর্ণ, লাল) যা মধ্যযুগে রোমানদের ও সাধারণত ইউরোপীয়দেরও নির্দেশ করতো (বানু উল-আসফার; হলদেদের সন্তান)। বিকল্পভাবে, জর্জিও লেভি ডেলা ভিদা এটিকে "তামার সাল" হিসেবে অনুবাদ করেছেন যা লাতিন "এরা" তথা তামার সাথে সম্পর্ক নির্দেশ করে। স্পেনীয় সালের আরবি নামের এই ব্যাখ্যাটি দ্বাদশ শতকের ক্রোনিকা গোথরাম সেইউডো ইসিডোরিয়ানা বইতে লিপিবদ্ধ রয়েছে এবং ওরোসিয়াসের হিস্টোরিয়া অ্যাডভার্সুস প্যাগানোস বইটির আরবি অনুবাদে সংকলিত হয়েছে। কিংবদন্তি অনুসারে অগাস্টাস ৩৮ খ্রিস্টপূর্বাব্দে তামার মুদ্রা কর হিসেবে আদায় করে তামার মুদ্রাগুলো গলিয়ে সেগুলো তাইবার নদীর দুই তীর আবৃত করেছিলেন।
রানি আরওয়া মসজিদ
রানী আরওয়া বিনতে আহমদ আল-সুলাইহি বা রানী আরওয়া মসজিদ (আরবি: مَسْجِد ٱلْمَلِكَة َْرْوَى بِنْت َْحْمَد صلصُّلَيْحِي, রোম্যানাইজড: Masjid Al-Malikah Arwā bint Aḥmad Aṣ-Ṣulayḥī) । এটি খ্রিস্টীয় ১০৫৬ থেকে ১১১১ এর মধ্যে রানী আরওয়া আল-সুলাইহি দ্বারা নির্মিত হয়েছিল এবং তার সমাধিটি পরে তীর্থস্থান হয়ে উঠে।  প্রাচী নতম ইয়েমেনি মসজিদগুলির মধ্যে একটি হিসাবে এর গুরুত্ব রয়েছে।  এটি হুররাত-উল-মালেকাহ মসজিদ  নামেও পরিচিত, কারণ রানীকে প্রায়শই আল-মালিকা আল-হুরার নামে অভিহিত করা হত, যার অর্থ দ্য নোবেল কুইন।
ইতিহাস
মসজিদটি নির্মিত হয় রানী আরওয়া বিনতে আহমদ আল-সুলাইহি এর মাধ্যমে, যিনি ইয়েমেনের সুলাইহিদ রাজ্যে ১০৮৮ থেকে ১১৩৩ সাল পর্যন্ত শাসন করেছিলেন। ১০৮৭ সালে রানী আরওয়া জিবলা শহরে চলে আসার পরে তিনি দার আল-ইজ (আরবি: دَار ٱلْعِزّ, রোমানাইজড:Dār Al-ʿIzz) প্রাসাদটিকে একটি মসজিদে রূপান্তরিত করার নির্দেশ দেন। মসজিদটি এখনও তার স্থাপত্য ও আলংকারিক উপাদানগুলি ধরে রেখেছে যা ফাতিমিদ স্থাপত্যের নিদর্শন।
স্থাপত্যশৈলী
ময়দান এর মাঝখানে খোলা উঠোন, (17.80 মি 2 × 20.00 এম 2 (191.6 বর্গফুট × 215.3 বর্গফুট) আয়তক্ষেত্রাকার ও চারটি করিডোর দ্বারা বেষ্টিত। কিবলার প্রাচীরটি উত্তর হলওয়েতে অবস্থিত। দক্ষিণ দিকের পাঁচটি প্রবেশ পথ দিয়ে কিবলায় প্রবেশ করা যায়। এটিতে চার সারি উচ্চ কলাম রয়েছে, এর মধ্যে কিছু অষ্টভুজ এবং কিছু আয়তক্ষেত্রাকার আকৃতির রয়েছে। দক্ষিণে হলওয়েটি দুটি প্রবেশপথ সহ দক্ষিণ প্রাচীর নিয়ে গঠিত। পূর্বের হলওয়েতে পয়েন্টযুক্ত কলামের দুটি স্তম্ভ রয়েছে। পশ্চিমা হলওয়ের দক্ষিণ পাশটি কুরআন মুখস্থের জন্য বর্তমানে একটি মাদ্রাসা হিসাবে ব্যবহৃত হচ্ছে।
মিনার
মসজিদে দুটি মিনার রয়েছে, একটি দক্ষিণ-পূর্বে এবং অন্যটি দক্ষিণ-পশ্চিমে অবস্থিত। পূর্ব মিনারটি একটি উঁচু বর্গাকার পাথর ভিত্তিক স্তম্ভ নিয়ে ষোলটি পিলারের সমন্বয়ে গঠিত।
রানির সমাধি
এটি রানির আদেশ অনুসারে নির্মিত হয়েছিল এবং এটি মসজিদের উত্তর-পশ্চিম কোণে অবস্থিত। তাঁর ইচ্ছার কথা উল্লেখ করে এবং প্রত্যক্ষদর্শীরা বলেছিলেন বলে তাঁর সমাধির স্থানটি মসজিদ ভবন থেকে আলাদা রাখা হয়েছিল। পূর্ব প্রাচীরের ফাঁপা কুলুঙ্গি আকারে নির্মিত মাজারের সম্মুখভাগটি স্থাপত্য উপাদানগুলির সাথে সজ্জিত। চারটি প্রবেশপথের মধ্যে দুটি রয়েছে দক্ষিণে, যার প্রস্থ ৬০ সেন্টিমিটার (24 ইঞ্চি), উচ্চতা ১.৬০ মিটার (5.2 ফুট) এবং গভীরতা 10 সেমি (3.9 ইঞ্চি) রয়েছে।
মাগুর
মাগুর (বৈজ্ঞানিক নাম: Clarias batrachus) (ইংরেজি: walking catfish) হচ্ছে Clariidae পরিবারের Clarias গণের একটি স্বাদুপানির মাছ।
পরিচিতি
মাগুর বাংলাদেশের বহুল প্রচলিত মাছগুলোর মধ্যে একটি যার মূল প্রাপ্তিস্থান দক্ষিণ-পূর্ব এশিয়া।এর স্থানীয় নাম মজগুর, মচকুর বা মাগুর। আন্তর্জাতিকভাবে এটি ওয়াকিং ক্যাটফিস নামে পরিচিত। এই নামের কারণ হলো এটি শুষ্ক মাটির উপর দিয়ে প্রতিকূল পরিবেশ বা খাদ্য সংগ্রহের জন্য হেঁটে যেতে পারে। এই বিশেষ হাঁটার জন্য মাগুর মাছের বুকের কাছে পাখনা থাকে যা ব্যবহার করে এটি সাপের মত চলাচল করতে পারে। এই মাছের অতিরিক্ত শ্বাসযন্ত্র আছে যার মাধ্যমে এটি বাতাস থেকে শ্বাস নিতে পারে।
দৈহিক বৈশিষ্ট্য
মাগুর মাছ সাধারণত ৩০ সে.মি পর্যন্ত লম্বা হয়ে থাকে। এর সর্বোচ্চ দৈর্ঘ্য ৪৭ সে.মি হতে পারে। মাছের গায়ে কোন আঁশ থাকেনা। এরা অস্থিময়, মাথা অবনত এবং দুটি খাঁজ বিদ্যমান৷ পিঠের পাখনা লম্বা এবং চার জোড়া শুড় আছে৷ মাথা চ্যাপ্টা, মুখ প্রশস্ত, গায়ের রং লালচে বাদামী বা ধূসর কালো রংয়ের। কোন কোন ক্ষেত্রে পরিপক্ব স্ত্রী মাছের গায়ের রং ধূসর এবং পুরুষ মাছগুলির গায়ে হালকা বলয় থাকে। স্ত্রী মাছে কোন বলয় থাকে না। মাছের পৃষ্টদেশে ও পায়ুতে বড় বড় পাখনা থাকে।এই মাছ সর্বোচ্চ ১.১ঌ কেজি পর্যন্ত হতে পারে।
প্রাপ্তিস্থান
মাগুর মাছ বাংলাদেশ ছাড়াও ভারত, মায়ানমার, থাইল্যান্ড, ইন্দোচীন, ফিলিপাইন, হংকং, দক্ষিণ চীন এবং ইন্দোনেশিয়াতে পাওয়া যায়। এটি মূলতঃ গ্রীষ্মমন্ডলীয় মাছ এবং পানির তাপমাত্রা ১০-২৮ ডিগ্রী সেলসিয়াস এর জন্য উপযুক্ত তাপমাত্রা। মাছ সাধারণত পানির তলদেশে খাল, বিল, নদী-নালা, হাওড়-বাওড়, ধান ক্ষেতের কর্দমাক্ত পানি এমনকি উপকূলীয় এলাকায় ঈষৎ লোনা পানিতে স্বাভাবিকভাবে বিচরণ করে। alt=মাগুর মাছের অতিরিক্ত শ্বাসযন্ত্র|থাম্ব|মাগুর মাছের অতিরিক্ত শ্বাসযন্ত্র
খাদ্যাভাস
মাগুর মাছ প্রধানত পুকুরের তলদেশ থেকে খাবার খায়। ছোট অবস্থায় সবুজ কণা ও প্রাণীকণা, আধাপচা পাতা, কীট, জলজ সন্ধিপদ প্রাণী, পতঙ্গ খায়। প্রাপ্তবয়ষ্ক মাছ বিভিন্ন পোকামাকড়, শূককীট বা মূককীট, জলদ উদ্ভিদ, প্রটোজোয়া, শামুক ঝিনুক, কাদা, বালি ইত্যাদি খেয়ে জীবন ধারণ করে। বিভিন্ন সম্পুরক খাদ্য যেমন- কুঁড়া, ভূষি, ফিসমিল ইত্যাদিও এরা খেয়ে থাকে।
পুষ্টিগুণ
মাগুর মাছের পুষ্টিগুণ ব্যাপক। অসুস্থ রোগীর খাদ্য হিসেবে এই মাছ বহুল প্রচলিত। প্রতি ১০০ গ্রাম মাগুর মাছে ৩২.০ গ্রাম আমিষ, ২.০ গ্রাম চর্বি, ১৭২ মিলিগ্রাম ক্যালসিয়াম, ৩০০ মিলিগ্রাম ফসফরাস এবং ০.৭ মিলিগ্রাম লোহা থাকে।
প্রজনন
প্রাকৃতিক পরিবেশে ৩৫-৫০ সেমি গভীরতায় মাগুর মাছ বছরে একবার প্রজনন করে৷ জুন-জুলাই থেকে আগস্ট-সেপ্টেম্বর পর্যন্ত এ মাছ প্রজনন করে থাকে। বাংলাদেশে বর্তমানে মাগুর মাছের কৃত্রিম প্রজনন সম্ভব হয়েছে এবং এর সাহায্যে কিছু পোনাও উৎপাদন করা গেছে।
মাছের ডিম
মাগুর মাছ অগভীর জলাশয়ে গর্তের মধ্যে ডিম ছাড়ে। আবার পুকুর এবং অন্যান্য বদ্ধ জলাধারে এদের প্রজনন ঘটে থাকে। পূর্ণবয়স্ক মাছ ২৩৪০-১৩৪০০ টি ডিম ছাড়তে পারে বলে জানা গেছে।
কামি রিটা শেরপা
কামি রিটা শেরপা|থাম্ব কামী রিটা শেরপা পর্বাতোরোহন সংস্থা আল্পাইন আসেন্টে,  শেরপাদের একজন নেপালি গাইড । ২০১৭ সালে তিনি মাউন্ট এভারেস্টে তার ২১তম চড়াই চড়ে সমগ্র পৃথিবীর মাত্র তিনজন মানুষের একজন হন যারা এভারেস্ট অধিকতম বার বিজয় করেছেন।
মে ২০১৮ সালে, কামী শেরপা হলেন বিশ্বের প্রথম ও একমাত্র ব্যক্তি যিনি ২২ বার মাউন্ট এভারেস্ট আরোহণ করেছেন। তিনি মাউন্ট এভারেস্ট অধিকতমবার আরোহণের  বিশ্ব রেকর্ড অধিকারী হলেন।
নাম বিষয়ক
এডভেঞ্চার কন্সাল্ট্যান্টে কর্মরত অন্য আর একজন কামী রিটা শেরপা আছেন, ২০১৭ সালে যিনি ১৬বার এভারেস্ট জয় করেছেন।
ধর্মভরীত
হিন্দুধর্মের মধ্যে, ধর্মভৃত (সংস্কৃত ধর্মব্রত) হল সেই দলের মধ্যে একজন, যারা ডান্ডাকা বনের মধ্য দিয়ে যাওয়ার সময় সুতিকার আশ্রম থেকে রামের সাথে ছিলেন। তিনি পঞ্চাসরাসের তীরে ঋষি মা'কাকারের গল্প বলেন, যখন রাম অজানা উৎস থেকে আসা বিস্ময়কর সংগীতের উৎপত্তি সম্পর্কে জিজ্ঞাসা করেছিলেন।
আ ডগ'স ব্রেকফাস্ট
আ ডগ'স ব্রেকফাস্ট হল ২০০৬ সালে নির্মিত একটি কানাডিয়ান কমেডি  চলচ্চিত্র । এটি ব্রিটিশ বংশোদ্ভূত কানাডিয়ান অভিনেতা ডেভিড হিউলেটের লেখা ও পরিচালিত প্রথম চলচ্চিত্র, যিনি টিভি ফ্র্যাঞ্চাইজি স্টারগেটে ডক্টর রডনি ম্যাককের ভূমিকার জন্য সবচেয়ে বেশি পরিচিত। হিউলেট একটি ব্যক্তিগত অফ-সিজন প্রকল্প হিসাবে চলচ্চিত্রটি তৈরি করেছেন এবং তার বোন কেট হিউলেট এবং স্টারগেট অভিনেতা পল ম্যাকগিলিয়ন, ক্রিস্টোফার বিচারক এবং র্যাচেল লুট্রেলের সাথে অভিনয় করেছেন। ছবিটি প্রযোজনা করেছেন জন লেনিক এবং জেন লঘম্যান।
ক্লাব দেপোর্তিভো লেগানেস
ক্লাব দেপোর্তিভো লেগানেস, এস.এ.ডি. হলো স্পেনের মাদ্রিদের উপকণ্ঠে অবস্থিত লেগানেসের একটি স্পেনীয় ফুটবল ক্লাব। ১৯২৬ সালের ২৬শে জুন তারিখে এটি প্রতিষ্ঠিত হয়; তখন এই ক্লাবটি প্রিমেরা দিভিসিওনে খেলতো। ক্লাবটি এস্তাদিও মুনিসিপাল দে বুতার্কে-এ সকল হোম ম্যাচ খেলে থাকে; যেখানে একসাথে ১২,৪৫০ জন দর্শক একসাথে খেলা উপভোগ করতে পারে।
ভক্ত
এই ক্লাবের ভক্তদের ইগালিও এফসির আলত্রাস গ্রুপ গেট ১২-এর সাথে বন্ধুত্বপূর্ণ সম্পর্ক রয়েছে। ইগালিও এবং লেগানেস শহর দুটি একত্র হতে পারে। তাদের সবচেয়ে বড় প্রতিদ্বন্দ্বী হচ্ছে হেতাফে, যাদের সাথে তারা দক্ষিণ মাদ্রিদ ডার্বিতে প্রতিদ্বন্দ্বিতা করে।
লুসাই
সংস্কৃতি
লুসাই জনগোষ্ঠী লোকবিশ্বাস তাদের কারো মৃত্যুর পর মৃতের আত্না ‘মিথিখুয়া’ নামক মৃতপূরীতে বাস করে। মিথিখুয়াতে অবস্থানকালে প্রত্যেকের নিজ নিজ কর্মফলের বিচার হবে। কর্মফল অনুসারেই তারা স্বর্ণে (পিয়াল রাল) যেতে পারবে। পৃথিবী ছেড়ে মিথিখুয়াতে যাবার মান হিসেবে (থি টিন থ্‌লা) আগস্ট মাসকেই ধরা হয়। তাই লুসাই সমাজে আগস্ট মাসে কোন বিয়ের অনুষ্ঠান বা বিনোদনমূলক উৎসব করা হয় না। বর্তমানেও এ রীতি মানা হয়। লুসাইরা আদিতে সৃষ্টিকর্তা বা পাথিয়েল বিশ্বাস করতো। লুসাই জনগোষ্ঠী এককালে জড়োপাসক ও সর্বপ্রাণবাদের বিশ্বাসী ছিল। তারা ভূতপ্রেত, অপদেবতা ইত্যাদি বিশ্বাস করতো। তারা ভূতপ্রেত ও অপদেবতা উদ্দেশ্যে পশুদিয়ে শির পূজা ও নদী পূজা দিত।
অতীতে লুসাইরা যার যার গ্রামে একেক নিয়মে দেবদেবীর পূজা করতো। পরে লুসাইদের মধ্যে খ্রিস্টানধর্ম বিস্তার লাভ করে। বর্তমানে শতভাগ লুসাই খ্রিস্টান ধর্মাবলম্বী। ধর্মীয় উৎসব পালন ছাড়াও বছরে তারা প্রধান তিনটি উৎসব পালন করে থাকে: ১. চাপচারকূত (বসন্ত উৎসব) ২. মীমতূত (মৃত আত্মাদের স্মরণে) এবং ৩. পলকূত (শস্য কাটার উৎসব)।  এছাড়াও রয়েছে চাপচার কুট, মিনকুট, পাল কুট। তাদের মাতৃভাষায় রচিত বিভিন্ন গান ও আদি নৃত্য। মনকুট উৎসব- জুমের ঘাস কাটার যখন শেষ হয় তখন এই উৎসব করা হয়। চাপচার কুট- এটি নবান্ন উৎসব। জুমের ধান কাটা শেষ হলে এই উৎসব করা হয়।
লালাজি
লালাজি হিন্দি ভাষার চলচ্চিত্র। এটি ১৯৪২ সালে মুক্তি পেয়েছিল। ছবিটিতে অভিনয় করেছেন যশোধ্রা কাটজু, ইয়াকুব, আমার, সুনালিনী দেবী, কৃষ্ণকান্ত এবং মায়া দেবী। এটি পরিচালনা করেছেন চমনকান্ত গান্ধী এবং ললিত মেহতা ন্যাশনাল স্টুডিওর জন্য সংগীত পরিচালনা করেছেন বসন্ত কুমার নাইডু।
সঙ্গনিরোধ পড
সঙ্গনিরোধ পড হলো অন্যান্যদের থেকে রোগীদের অন্তরিত করার জন্য এক ধরনের ক্যাপসুল। এ ধরনের ক্যাপসুলের উদাহরণ হলো নরওয়েজিয়ান এপিশাটল ও ইউএসএএফের ট্রান্সপোর্ট আইসোলেশন সিস্টেম (টিআইএস) বা পোর্টেবল বায়ো-কন্টেইনমেন্ট মডিউল (পিবিসিএম)। আকাশপথে অসুস্থ রোগীদের পরিবহনে এগুলো ব্যবহৃত হয়।
১৯৭০-এর দশকে লাসা জ্বরে আক্রান্ত রোগীদের আকাশপথে স্থানান্তরের জন্য সঙ্গনিরোধ যন্ত্র নির্মিত হয়। ২০১৫ সালে গিনিতে ইবোলা ভাইরাসের মহামারীর সময়ে স্বাস্থ্যকর্মীরা রোগীদের স্থানান্তরে হিউম্যান স্ট্রেচার ট্রানজিট আইসোলেটর (এইচএসটিআই) জাতীয় পড ব্যবহার করে।
ভারতে ২০২০–২১ সালে কোভিড-১৯ মহামারীকালে এই ধরনের পড সম্মুখসারির স্বাস্থ্যকর্মীদের ১০০% সুরক্ষা দেয় [জৈবসুরক্ষা স্তর ৪]।
কোভিড-১৯ রোগীদের ক্ষেত্রে সঙ্গনিরোধ পডের ব্যবহার সংক্রান্ত ১৪টি গবেষণায় দেখা যায়, অক্সিজেন মাস্ক ও অন্যান্য সরঞ্জামযুক্ত রোগীদের স্থানান্তরে এই ধরনের ক্যাপসুল ব্যবহার যথাযথ নয়। কোভিড-১৯ এর বৈশ্বিক মহামারীকালে যুক্তরাজ্যের হাসপাতালগুলোতে আলাদা এলাকা তৈরি করা হয়, যেগুলোকে “আইসোলেশন পড” বলা হতো। মূলত এগুলো ছিল মূল হাসপাতালের বাইরে তাঁবু-জাতীয় কিছু অস্থায়ী পোর্টাকেবিন (স্থানান্তরযোগ্য স্থাপনা), তাতে বিশেষায়িত স্বাস্থ্যগত কারিগরি সুবিধা ছাড়া অতিরিক্ত কোনো বিশেষ সুবিধা ছিল না।
পাহাড়পুর তেহসিল
পাহাড়পুর তেহসিল পাকিস্তানের খাইবার পাখতুনখোয়ার ডেরা ইসমাইল খান জেলায় অবস্থিত একটি তেহসিল।
পাহাড়পুরে সদর দপ্তর সহ তেহসিলটি প্রশাসনিকভাবে ১৮টি ইউনিয়ন পরিষদে বিভক্ত।
হাতেম আলী তালুকদার
হাতেম আলী তালুকদার বা হাতেম তালুকদার (জন্ম: ১১ জানুয়ারি ১৯২৭ - ২৪ অক্টোবর ১৯৯৭ ) বাংলাদেশ আওয়ামী লীগ এর রাজনীতিবিদ ও টাঙ্গাইল-২ আসন এর প্রাক্তন সংসদ সদস্য।
কর্মজীবন
হাতেম আলী তালুকদার ৬ দফা আন্দোলন, ভাষা আন্দোলন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে সক্রিয় ভূমিকা রাখেন। তিনি টাঙ্গাইল-২ আসন হতে ১৯৭৩ সালে বাংলাদেশ আওয়ামী লীগ হতে নির্বাচিত হন।
মৃত্যু
হাতেম আলী তালুকদার ১৯৯৭ সালের ২৪ অক্টোবর ঢাকার রাশমনো হাসপাতালে চিকিৎসাধীন অবস্থায় মৃত্যুবরণ করেন। গোপালপুরে নিজ বাসভবনে তাঁকে সমাহিত করা হয়।
ভীমনালি গণহত্যা
১৯২১ সালের ২২ শে মে স্থানীয় সহযোগীরা বাংলাদেশের বরিশাল জেলার নালি গ্রামে আক্রমণ করে। বাঙালি হিন্দু গ্রামবাসীরা বর্শা নিয়ে প্রতিরোধ করেছিল। তবে তারা সহযোগীদের দ্বারা পরাভুত হয়, এবং তারা ১৫ জন গ্রামবাসীকে গুলি করে হত্যা করেছিল।
পটভূমি
ভীমনলী গ্রাম মঠবাড়িয়া উপজেলা মধ্যে পিরোজপুর জেলা এর বাংলাদেশ অবস্থিত । ১৯৭১ সালে ৮০ টি বাঙালি হিন্দু পরিবার বসতি স্থাপন করেছিল।
হত্যাকাণ্ড
২২ শে মে সকাল দশটার দিকে প্রায় ৫০০ সশস্ত্র সহযোগীর একটি দল গ্রামটিকে ঘিরে ফেলে। গ্রামবাসী বারুই পরিবারের বাড়ীতে জড়ো হয়েছিল। সহযোগীরা গ্রামে পৌঁছালে প্রায় ২০০ বাঙ্গালী হিন্দু লাঠি, বর্শা এবং নিয়ে নিজেকে সজ্জিত করে ওয়াপদা বাঁধের অবস্থান গ্রহণ করেন। সহযোগীরা তাদের উপর গুলি চালালে তারা নিজেকে রক্ষা করার চেষ্টা করেছিল। পনেরোজন গুলিবিদ্ধ হন এবং বাকিরা পিছু হটে যায়। আবদুল জব্বার ইঞ্জিনিয়ার নিজেই ঘটনাস্থলে সখনাথ খারাতিকে গুলি করে হত্যা করে। লালু খান নামে এক সহযোগী নিহত হয়েছেন। সহযোগীরা গ্রামবাসীর লাশগুলি টেনে এনে খালে ফেলে দেয়। এই হত্যার পরে সহযোগীরা ৮০ জন বাঙালি হিন্দু পরিবারকে লুট করে আগুন ধরিয়ে দেয়।
ভবিষ্যৎ
গণহত্যার পরে অনেক বাঙালি হিন্দুরা গ্রাম ছেড়ে চলে যেতে বাধ্য হয়েছিল। বাংলাদেশ স্বাধীন হওয়ার পরে পরিবারগুলি তাদের বাড়িতে ফিরে এসেছিল। ১৯৭২ সালের ১৯ এপ্রিল যজ্ঞেশ্বর বড়ুই নামে একজন বেঁচে যাওয়া ব্যক্তি পিরোজপুরের মহকুমা আদালতে মামলা দায়ের করেন। আবদুল জব্বার ইঞ্জিনিয়ারকে প্রধান আসামি করে এই মামলায় ২৫৯ জন সহযোগী নামকরণ করা হয়েছে। ছয় মাস পরে, বারুইকে রাতে অজ্ঞাত দুর্বৃত্তরা ধরে নিয়ে যায় এবং গুলি করে হত্যা করে। বিনোদ বিহারী বারুই নামে অপর এক গ্রামবাসী, যিনি হামলার সময় গ্রামটি রক্ষা করেছিলেন এবং শ্বাসরোধ করে হত্যা করা হয়েছিল। পরে মামলাটি আদালত পাশাপাশি থানা থেকে নিখোঁজ হয়।
প্লাস্টিকের বোতল
প্লাস্টিকের বোতল হল উচ্চ ঘনত্বের প্লাস্টিক থেকে তৈরি বোতল। প্লাস্টিকের বোতল সাধারণত পানি, কোমল পানীয়, মোটর তেল, রান্নার তেল, চিকিৎসা বিজ্ঞান, শ্যাম্পু, দুধ এবং কালি জাতীয় তরল মজুত করতে ব্যবহৃত হয়। বোতলের আকার খুব ছোট থেকে বৃহত্তর পর্যন্ত হতে পারে।
প্লাস্টিকের আবিষ্কার ১৯তম শতাব্দীতে হয়েছিল এবং মূলত এটি আইভরি, রাবার এবং লাক্ষার মতো সাধারণ উপকরণ প্রতিস্থাপনের জন্য ব্যবহৃত হয়েছিল।
স্বাস্থ্য এবং পরিবেশ স্বাস্থ্য এবং পরিবেশগত সমস্যা
মার্কিন যুক্তরাষ্ট্রে, প্লাস্টিকের পানির বোতল এফডিএ দ্বারা নিয়ন্ত্রিত হয় যারা নিয়মিত পানি বোতলজাত কারখানা থেকে নমুনা পরীক্ষা করে।
নিরূপমা পাণ্ডে
উইং কমান্ডার নিরুপমা পান্ডে হলেন একজন ভারতীয় পর্বতারোহী। তিনি বিহারের প্রথম ব্যক্তি যিনি ২০১১ সালের ২৫শে মে সকাল ১০টা বেজে ১৫ মিনিটে (আইএসটি, ভারতীয় মানক সময়) মাউন্ট এভারেস্টে চড়েছিলেন। ফ্লাইট লেফটেন্যান্ট নিবেদিতা চৌধুরী এবং ফ্লাইট লেফটেন্যান্ট রাজিকা শর্মা সমন্বিত প্রথম সর্ব-মহিলা ভারতীয় বিমানবাহিনী (আইএএফ) দলের অংশ ছিলেন নিরুপমা।
তাঁর অন্যান্য আরোহণের মধ্যে রয়েছে লেহতে মাউন্ট স্টোক কাংরি (৬১২১ মিটার) ও মাউন্ট গোলাপ কাংরি (৬১০০ মিটার), গাড়ওয়ালের মাউন্ট কামেট (৭৭৫৭ মিটার) ও অভিগামিন পর্বত (৭৩৫৭ মিটার) এবং লাদাখের মাউন্ট সাসের কাংরি ১ (৭৬৭২ মিটার), মাউন্ট ত্রিশুল ৭৬৭২ মি (গাড়োয়াল অঞ্চল), মাউন্ট মানিরাং ৬৫৯৩ মি (হিমাচল অঞ্চল)।
প্রাথমিক জীবন
নিরুপমা পান্ডের জন্ম সিওয়ান জেলার জামো জালালপুর গ্রামে, তিনি রাজেন্দ্র পান্ডে এবং উমা পান্ডের কন্যা। তিনি পুনের কেন্দ্রীয় বিদ্যালয় থেকে তাঁর বিদ্যালয় শিক্ষা সমাপ্ত করেন এবং পুনের নেস ওয়াদিয়া কলেজ অফ কমার্স থেকে কমার্স এবং ফিনান্স ও মার্কেটিং-এ এমবিএ ডিগ্রি অর্জন করেন। কলেজে, তিনি ন্যাশনাল ক্যাডেট কর্পসের অংশ ছিলেন এবং প্রায়ই ট্রেকিং করতেন। ২০০৭ সালে, উত্তরকাশীতে অবস্থিত নেহেরু ইনস্টিটিউট অফ মাউন্টেনিয়ারিং-এ কঠোর প্রশিক্ষণের মধ্য দিয়ে তিনি নিজের পর্বতারোহণের জীবন শুরু করেছিলেন। ২০০৩ সালে, তিনি ভারতীয় বিমান বাহিনীতে ফ্লাইং অফিসার হিসাবে যোগদান করেন।
পরিবার
২০০৯ সালের আগস্ট মাসে, নিরুপমা পান্ডে উইং কমাণ্ডার প্রকাশ ঝাকে বিয়ে করেন, ঝা ছিলেন বিহারের মধুবনির বেনিপট্টির বাসিন্দা।
এভারেস্ট আরোহণ
স্কোয়াড্রন লিডার নিরুপমা পান্ডে ২০১১ সালের ২৫শে মে সকাল ১০টা বেজে ১৫ মিনিটে (আইএসটি) মাউন্ট এভারেস্টের চূড়ায় পৌঁছোন, প্রথম তিন মহিলা আইএএফ অফিসারের একজন হয়ে তিনি ইতিহাস তৈরি করেন। এগারো জন মহিলা অফিসারের দলের সঙ্গে একজন মেডিকেল অফিসার এবং আটজন পুরুষ বিমান যোদ্ধা গিয়েছিলেন, যাঁরা যোগ্য পর্বতারোহী ছিলেন।
পুরস্কার
২০১১ সালের আগস্ট মাসে, বিহারের মুখ্যমন্ত্রী শ্রী নীতীশ কুমার পাটনায় স্কোয়াড্রন লিডার নিরুপমা পান্ডেকে মাউন্ট এভারেস্টে ত্রিবর্ণ পতাকা ওড়ানোর জন্য অভিনন্দন জানান। তিনি বিহার সরকার কর্তৃক অতি বিশিষ্ট ক্রীড়া সম্মানে ভূষিত হয়েছেন।
সাইবোল্ডের পাইন্না সাপ
সাইবোল্ডের পাইন্না সাপ (Ferania sieboldii), এছাড়াও এটি সাধারণভাবে সাইবোল্ডের কর্দমাক্ত সাপ এবং সাইবোল্ডের মসৃণ জলজ সাপ নামে পরিচিত, পেছনে বিষদাঁতযুক্ত সাপের হোমালোপসিডে পরিবারের একটি বিষপূর্ণ প্রজাতি। এর প্রজাতিগুলি এশিয়ার স্থানীয়।
ব্যুৎপত্তি
সাপটির প্রজাতিগত নাম, সাইবোল্ডি এবং সাধারণ নাম সাইবোল্ডের পাইন্না সাপ, উভয়ই জার্মান উদ্ভিদবিদ এবং চিকিৎসক ফিলিপ ফ্রাঞ্জ ভন সাইবোল্ডের সম্মানে রাখা হয়েছে।
আবাসস্থল
এফ সাইবোল্ডির পছন্দসই প্রাকৃতিক আবাসস্থল হল মিঠা পানির জলাভূমি।
বর্ণনা
এফ সাইবোল্ডির পৃষ্ঠীয় দিকে অজগরের অনুরূপ একটি বৃহৎ রংয়ের দাগ রয়েছে, কিন্তু নাসার উপরে এর নাসারন্ধ্র এদের মধ্যে পার্থক্য করে, যা তার জলজ জীবনযাত্রাকে সহায়তা করে। এর ঠোঁটের গর্তও নেই।
সাপটি (লেজসহ) মোট দৈর্ঘ্য অর্জন করতে পারে। এই দৈর্ঘ্যের একটি মহিলা সাপের লেজ ছিল  দীর্ঘ।
প্রজনন
এফ সাইবোল্ডি জরায়ুজ।
লহেরি জীবন
লহেরি জীবন একটি বলিউড চলচ্চিত্র। এটি ১৯৪১ সালে মুক্তি পেয়েছিল। এতে অভিনয় করেছেন হুসন বানু, গোপ এবং ডব্লিউএম খান
আখিরা-মাচ্চা নদী
আখিরা-মাচ্চা নদী বাংলাদেশের উত্তর-পশ্চিমাঞ্চলের রংপুর, গাইবান্ধা ও দিনাজপুর জেলার একটি নদী। নদীটির দৈর্ঘ্য ৮৪ কিলোমিটার, গড় প্রস্থ ২৬ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক আখিরা-মাচ্চা নদীর প্রদত্ত পরিচিতি নম্বর উত্তর-পশ্চিমাঞ্চলের নদী নং ১।
প্রবাহ
আখিরা-মাচ্চা নদীটি রংপুর জেলার মিঠাপুকুর উপজেলার খোরাগাছ ইউনিয়ন এলাকার বিলাঞ্চল হতে উৎপত্তি লাভ করেছে। অতঃপর এই নদী পীরগঞ্জ, সাদুল্লাপুর ও পলাশবাড়ী উপজেলা অতিক্রম করে দিনাজপুর জেলার ঘোড়াঘাট উপজেলার ঘোড়াঘাট পৌরসভা পর্যন্ত প্রবাহিত হয়ে করতোয়া, নীলফামারী, নদীতে নিপতিত হয়েছে। ভাটিতে নদীটি মাচ্চা নামে পরিচিত। মৌসুমি প্রকৃতির এই নদীতে শুকনো মৌসুমে পানির প্রবাহ থাকে না, নদীটি অনেকটা শুকিয়ে যায়। সে সময় নদীর কোলজুড়ে চাষাবাদ করা হয়। তবে বর্ষাকালে নদীটিতে স্বাভাবিকের চেয়ে পানির প্রবাহ অধিক মাত্রায় বৃদ্ধি পায়। সে সময় নদীর দুকূল উপচে তীরবর্তী এলাকায় বন্যার পানি প্রবাহিত হয়।
ওপেন সেইফলি
ওপেন সেইফলি হল এনএইচএস রোগীর রেকর্ড-এর একটি অবস্থা যা চিকিৎসা গবেষকদের দ্বারা পরিসংখ্যানগত বিশ্লেষণ এ সক্ষম হয়। প্রাথমিকভাবে, এটি যুক্তরাজ্যের হাসপাতালে কোভিড-১৯ এ মৃত্যুর সাথে যুক্ত ঝুঁকির সূচকগুলি বিশ্লেষণ করতে ব্যবহার করা হয়েছে৷ এটি তাৎপর্যপূর্ণ কারণ ডেটাসেট বিশেষত বড় - প্রায় ৫৮ মিলিয়ন রোগীর জন্য ২০ বিলিয়ন সারি উপাত্ত রয়েছে ।
প্ল্যাটফর্মটি ছদ্মনামকৃত প্রাথমিক যত্নের রেকর্ডগুলির সাথে একটি সুরক্ষিত ডাটাবেসের সংযোগসাধন করে এবং শুধুমাত্র সমষ্টিগত ফলাফলগুলি গবেষকদের দ্বারা দেখা যায়। এটি গবেষকদের ব্যক্তিগত রোগীর তথ্য প্রকাশের ঝুঁকি ছাড়াই সম্ভাব্য ঝুঁকির কারণ চিহ্নিত করার জন্য প্রয়োজনীয় একটি বড় ডেটাসেট অভিগমন করতে দেয়।
ভিয়েতনামে শিশুশ্রম
ভিয়েতনামের অনেক শিশুকে স্কুলের পরিবর্তে নিজের পরিবারকে সাহায্য করার জন্য কাজে যোগ দিতে হয়।